De storpolitiske spændinger og truslen om en russisk invasion af Ukraine kan få betydning for Aalborg Håndbold. Træner Stefan Madsen er bekymret for at sende sine spillere og lederskab afsted til den kamp, der efter planen skal spilles ondag i Hviderusland. - Vi har ansvaret for en flok spillere, og vi må læne os op af hvad Udenrigsministeriet melder ud i forhold til at rejse dertil, siger Steffan Madsen og tilføjer, at det er første gang, han er oprigtigt bekymret før sådan en kamp. Og ikke nok med de skal være bekymret inden afrejsen, selve rejsen derover er også meget besværlig, idet man ikke må rejse ind i Hviderusland i et chartret fly. Derfor skal Aalborg Håndbold ud på en længere rejse med afgang fra Aalborg Lufthavn tidligt tirsdag morgen forbi København og derefter til Istanbul og Minsk, og så endelig en lang bustur på tre timer, inden man er fremme.

Referat:
Onsdag aften skal Aalborg Håndbold efter planen spille Champions League kamp på udebane mod HC Meshov Brest fra Hviderusland, men krisen i Ukraine kan sætte en stopper for kampen.